***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2025-2026 нчы уку елы)

**8 нче сыйныф**

**Үткәрү вакыты – 150 минут**

**Максималь балл – 62**

**I. Тестлардан дөрес җавапны билгеләгез.**

1. Ирен ассимиляциясе күзәтелгән сүз кергән мәкальне билгеләгез. **(2 балл)**

а) Кая барсаң да, бер кояш.

**ә) Кояш барда, йолдыз күренми.**

б) Кояш та тапсыз булмый.

в) Кызарып чыккан кояшны болыт каплый.

2. Нокталар урынына **ә** хәрефе языла торган сүзне билгеләгез. **(2 балл)**

а) мәшәк..ть

ә) мәгълүм..ть

**б) һәмм..**

в) гыйб..рәт

3. Фразеологизмның мәгънәсен билгеләгез. **(2 балл)**

***бака туе ясау***

а) бик күп кеше җыелган урын

ә) кунаклар аз булган туй

**б) бер-берсен тыңламыйча, кычкырып сөйләшү**

в) сугышу, кычкырышу

4. Ономастикага туры килә торган аңлатманы билгеләгез. **(2 балл)**

а) сүзләрне өйрәнә

**ә) ялгызлык исемнәрен өйрәнә**

б) сүзләрнең килеп чыгышын өйрәнә

в) сүзләрнең тарихын өйрәнә

5. Мәгънәдәш сүзләр ярдәмендә ясалган парлы сүзне билгеләгез. **(2 балл)**

а) берән-сәрән

ә) аз-маз

б) эреле-ваклы

**в) иелә-бөгелә**

6. Кимлек дәрәҗәсендә кулланылмый торган сыйфатны билгеләгез. **(2 балл)**

а) салкын

ә) җылы

б) әче

**в) табигый**

7. Шарт фигыль кулланылган мәкальне билгеләгез. **(2 балл)**

а) Ашыккан су диңгезгә җитмәс.

ә) Тау булгач, чокыры булыр.

**б) Уйнап сөйләсәң дә, уйлап сөйлә.**

в) Абынмас җирдә абынма, абруең төшәр.

8. Ымлыкны билгеләгез. **(2 балл)**

**а) хуш**

ә) әлбәттә

б) ягъни

в) түгел

9. Җөмләдәге калын хәрефләр белән бирелгән сүзнең нинди җөмлә кисәге икәнлеген билгеләгез. **(2 балл)**

*Ишегалдыннан аккан* ***суның*** *кадере юк.* (Мәкаль)

а) ия

ә) хәбәр

**б) аергыч**

в) тәмамлык

10. Инкяр җөмләне билгеләгез. **(2 балл)**

а) Күл булса, бака борынын тыгар. (Мәкаль)

**ә) Яхшы суны ерак түкмиләр. (Мәкаль)**

б) Су чокыр җиргә җыелыр. (Мәкаль)

в) Болганган су тирән күренер. (Мәкаль)

**II. Теоретик бирем.**

Сызыклар өстенә тиешле сүзләрне языгыз. **(6 балл)**

Яңгырау тартыкларның җидесе сонор тартыклар дип атала. Сүздәге авазларны ишетелгәнчә язу – фонетик принцип. Билгеле бер төбәктә яшәүчеләр генә куллана торган сүзләр – диалекталь сүзләр. Форма ясагыч кушымчалар нигез эченә керми. Сан ачыклаган исем саналмыш дип атала. Тезүле бәйләнешне белдерә торган чаралар – интонация һәм тезүче теркәгечләр.

**III. Башыгызны эшләтегез.**

Парлысүзләрнеңберенче компонентларын уйлап языгыз. **(4 балл)**

моң-зар рәхим-шәфкать

әрәм-шәрәм бәла-каза

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(6 балл)**

Всё небо в тучах. Часто идут дожди. Дует злой ветер. Люди надели на себя тёплые вещи. С огородов и полей убрали последние овощи.

2. Шигырьне укыгыз һәм биремнәрне эшләгез.

СӘГАТЬ

Тау артыннан кояш чыгып, таң аттыра,

Күккә менеп, безнең эшне карап тора.

Менә сәгать, барчабызны эшкә чакырып,

«Тик-тик» үткән секундларны санап тора.

Сәгать әйтә: – Әйдә, иптәш, әйдә,

Заман белән бергә атла, бергә өйрән.

Минутларның, секундларның кадерен бел, – ди, –

Укуың калса, үкенерсең вакыт үткәч.

*(Гамил Афзал)*

2.1. Сингармонизм законының рәт гармониясенә буйсынмаган сүзләрне күчереп языгыз. **(2 балл) (секундларны, минутларның, секундларның)** (артык сүз язылса, балл киметелә!)

2.2. Саңгыраулыкта охшашлану күзәтелгән сүзләрне күчереп языгыз. **(3 балл) (аттыра, күккә, эшкә, үткән, иптәш, үткәч)** (артык сүз язылса, балл киметелә!)

2.3. Басымы соңгы иҗеккә төшмәгән сүзләрнең санын языгыз. **(2 балл) (8)**

2.4. Гарәп-фарсы алынмаларын күчереп языгыз. **(3 балл)** **(сәгать, заман, вакыт)** (артык сүз язылса, балл киметелә!)

2.5. Затланышсыз фигыльләрне күчереп языгыз. **(3 балл)** **(чыгып, менеп, карап, чакырып, үткән, санап, үткәч)** (артык сүз язылса, балл киметелә!)

2.6. Эндәш сүзне күчереп языгыз. **(1 балл) (иптәш)**

3. **«Буш вакытымны файдалы үткәрәм»** дигән темага 8-10 җөмләдән торган инша языгыз. **(12 балл)**